Reginald Norby

Reginald Semb Norby (født 21. mai 1934 i Lillesand, død 6. desember 2012 i Bærum) var en norsk diplomat.

Reginald Norby var cand.philol. fra UiO. Han var lærer ved Drammens handelsgymnasium 1960–1963 og gjennomgikk Utenriksdepartementets aspirantkurs i 1964. Han var deretter stasjonert ved den norske ambassaden i Ottawa og i Bonn/Vest-Tyskland. Han ble byråsjef i Utenriksdepartementet i 1974 og deretter ministerråd ved Norges ambassade i Paris 1978–1984.  I tiden 1989-1993 var han ekspedisjonssjef og sjef for UDs administrative avdeling.

Norby var Norges ambassadør i Paris 1993-1997 og ambassadør i Helsingfors 1997–2001. Reginald Nordby var kommandør av St. Olavs Orden.

Reginald Nordby var en engasjert boksamler og ble som pensjonist innvalgt som en av de trettitre medlemmer i Bibliofilklubben.

Norges ambassadører til Finland
Norges ambassadører til Frankrike
Norske boksamlere
St. Olavs Orden
Personer fra Lillesand kommune